《人生七計》
選自《皆大歡喜》
作者：威廉 · 莎士比亞 翻譯：林語堂先生
天地一劇場，
眾生皆戲子；
出將又入相，
淨丑相輪替，
人生不滿百，七齣皆演備。
初期為嬰兒，
飽笑飢即啼。
次為小男兒，書包日日攜，
晨光照顏色，
上學遲棲棲。
情竇既已開，
唏噓聲如雷，
好作美人行，狂歌詠畫眉。
繼馳驅疆場，
出口唯「媽的」， 卻說大丈夫，黑髯壯聲氣，
人言偶逆耳，揮拳即交至，
欲博一英名，
鎗口亦不避。
繼即為法官，
滿腹皆閹雞，腹既已便便，
豐髯亦得體，
脫口皆成文，
兩目惟正視。
此齣既已完，
即穿軟拖屣，
昔年剩腰褲，綽綽有餘地，
兩頰已下垂，
眼鏡戴上鼻，
昔年聲宏亮，
今則何嘰嘰。
六齣既已終，
末幕了全戲，
老耄返童騃，前事盡忘記；
眼既不知色，口復不知味， 牙齒全脫落，茫茫返蒙昧。